**2025 m. gegužės 5 d.** / Vilnius, Lithuania

**Pranešimas spaudai**

**BAA Training mokys pilotus Qatar Airways oro linijoms**

BAA Training, viena pirmaujančių aviacijos mokymo organizacijų Europoje, priklausanti „Avia Solutions Group“, pasirašė penkerių metų strateginės partnerystės sutartį su Qatar Airways Group – viena geriausiai vertinamų oro linijų pasaulyje, formuojančia pasaulinius aviacijos standartus. Pagal šią sutartį BAA Training kasmet parengs iki 150 pilotų, kurie bus pasirengę dirbti realiomis sąlygomis oro linijų įgulose (angl. „Multi-Crew Pilot License – MPL). Pirmoji kadetų grupė mokymus pradėjo jau 2025 metų balandį.

„Partnerystė su Qatar Airways Group yra reikšmingas etapas BAA Training istorijoje – žengiame į jį su dideliu pasididžiavimu ir atsakomybe. Pasitelkdami savo gilias MPL mokymų žinias ir integruotą, visapusišką mokymų sprendimą, esame pasiryžę užtikrinti aukščiausią kokybę bei išskirtinius rezultatus. Ši sutartis ne tik atspindi Qatar Airways Group parodytą pasitikėjimą mumis, bet ir tampa tvirtu pagrindu ilgalaikei, tvariai partnerystei“, – sakė BAA Training generalinis direktorius Marijus Ravoitis.

Qatar Airways skrydžių operacijų vadovas Clifford Chetcuti teigė: „Skrydžių mokymai yra pirmasis žingsnis kelyje į piloto karjerą, todėl ši partnerystė pažymi svarbią Qatar Airways Group ir BAA Training bendradarbiavimo pradžią. Mūsų tikslas – nuosekliai investuoti į savo pilotų meistriškumo ugdymą, kuris užtikrina sklandų mūsų skrydžių operacijų tęstinumą ir plėtrą. Nekantraujame suteikti savo kadetams aukščiausio lygio mokymus, kurie padės jiems įgyti visas būtinas kompetencijas saugiam ir profesionaliam skrydžių vykdymui.“

Programa sukurta taip, kad atitiktų konkrečius oro linijų poreikius, užtikrinant kokybišką MPL mokymą. Jos metu kadetai lavina ne tik techninius įgūdžius, bet ir svarbiausias kompetencijas, reikalingas darbui įguloje. Mokymų struktūra apima teorinį pasirengimą, treniruotes skrydžio ir navigacijos procedūrų treniruokliu „FNPT II“, imituojančiu daugiamotorinį orlaivį, bei Airbus A320 tipo mokymus su realaus skrydžio simuliatoriais ir skrydžio mokymo įtaiso „FTD Level 2“ įranga.

Ši sutartis dar labiau sustiprina BAA Training, kaip patikimo pasaulinio mokymų partnerio, pozicijas pilotų rengimo srityje ir atspindi abiejų organizacijų siekį dėti pastangas, reaguojant į augantį aukštos kvalifikacijos pilotų poreikį. Baigę programą kadetai bus kvalifikuoti užimti antrojo piloto pareigas Qatar Airways oro linijose, prie kurių jie prisijungs jau turėdami aukščiausio lygio parengimą ir aiškią karjeros kryptį.

Qatar Airways Group pilotai mokysis moderniuose BAA Training centruose Lietuvoje ir Ispanijoje. Kadetams bus suteiktas visapusiškas paslaugų paketas, apimantis apgyvendinimą ir maitinimą, kad visas mokymosi procesas būtų kuo patogesnis ir sklandesnis.

Tose pačiose mokymo vietose vyksta ir kiti BAA Training organizuojami MPL mokymai. Vienas jų – „Pilot Runway“ programa, taip pat ruošianti daugianarės įgulos piloto licencijai (MPL). Ji siūlo oro linijų finansavimą ir garantuoja įsidarbinimą antrojo piloto pareigose, pilotuojant Airbus A320 arba Boeing B737 lėktuvus sėkmingai baigus mokymus. Stojantiesiems pakanka 10 tūkst. eurų pradinio įnašo – likusi suma palaipsniui grąžinama jau dirbant oro linijose.

BAA Training taip pat siūlo ir kitas pilotų mokymų programas: ATPL Integrated, CPL Modular, bei tipo mokymus jau turintiems piloto licenciją ir kt.

BAA Training priklauso Airijos bendrovei Avia Solutions Group – didžiausiai pasaulyje ACMI paslaugas (orlaivių nuoma su įgula, technine priežiūra ir draudimu) teikiančiai įmonių grupei, kurios orlaivių parką sudaro 221 lėktuvas.

**Apie „BAA Training“**

„BAA Training“ yra viena pirmaujančių nepriklausomų aviacijos mokymų paslaugų tiekėjų Europoje, plėtojanti savo veiklą tarptautiniu mastu. Įmonė turi simuliatorių centrus Ispanijoje, Prancūzijoje, Lietuvoje ir Vietname, pasaulinę pardavimų atstovybę Dubajuje, JAE ir tris pilotų konsultavimo centrus Indijoje.

Kasmet organizacijai priklausančiuose realaus skrydžio simuliatoriuose vidutiniškai suskraidoma apie 100 000 skrydžio valandų, tipo kvalifikacija suteikiama daugiau nei 1200 pilotų, ir paslaugos teikiamos daugiau kaip 100 oro linijų ir 300 privačių klientų.

„BAA Training“ yra viena iš nedaugelio EASA standarto mokymo organizacijų (ATO), teikiančių tiek „Ab Initio“, tiek tipo mokymus. „BAA Training“ siūlo „ATPL Integrated“, „CPL Modular“, „MPL“ ir kadetų programas. Organizacija eksploatuoja realaus skrydžio simuliatorius ir skrydžio mokymo įrenginius „Airbus A320“, „Boeing 737 MAX“, „Boeing 737 NG“, „Boeing 737 CL“ ir „Boeing B747-400“ orlaivių tipams. Ji taip pat turi prieigą prie 60 partnerių pilno skrydžio simuliatorių tinklo 22 vietose visame pasaulyje.

„BAA Training“ priklauso „Avia Solutions Group“, didžiausiai pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupei, turinčiai orlaivių parką, kurį sudaro 221 orlaivis. Grupei priklauso daugiau nei 100 įmonių, įskaitant „SmartLynx Airlines“, „Avion Express“, „BBN Indonesia Airlines“ ir „KlasJet“. Grupės įmonės taip pat teikia įvairias aviacijos paslaugas, tokias kaip orlaivių remontas, pilotų ir įgulos mokymai, antžeminis aptarnavimas ir kitas. Grupės komandą sudaro 14 000 aukštos kvalifikacijos aviacijos profesionalų.

*Daugiau informacijos:* [*www.baatraining.com*](http://www.baatraining.com) *ir* [*www.aviasg.com*](http://www.aviasg.com)

***Kontaktai žiniasklaidai***

Arina Kondratovič

Vyriausioji Administracijos Departamento Vadovė

BAA Training, UAB

+37063586455

a.kondratovic@baatraining.com

***BAA Training socialiniuose tinkluose:***

LinkedIn: <https://www.linkedin.com/company/uab-baa-training/>

Facebook: [www.facebook.com/BAATraining](https://www.facebook.com/BAATraining)

YouTube: <https://www.youtube.com/@baatraining/videos>